****

**ΔΕΛΤΙΟ ΤΥΠΟΥ**

**Πρόσκληση: Ομιλία της Dr Martina Bross την Τετάρτη 5 Ιουνίου**

Το Τμήμα Γλωσσικών και Διαπολιτισμικών Σπουδών (ΤΓΔΣ) του Πανεπιστημίου Θεσσαλίας σας προσκαλεί στην ομιλία της διδάκτορος Αγγλικής Λογοτεχνίας του Πανεπιστημίου του Tübingen, **Martina Bross,** με θέμα: ***Hamlet in Performance***.

Η ομιλία θα γίνει στο **Αμφιθέατρο Σαράτση** (παραλιακό συγκρότημα Παπαστράτου, 3ος όροφος), την **Τετάρτη 05/06/2024 και ώρα 7.00 μ.μ.**

Η ομιλία διοργανώνεται στο πλαίσιο του μαθήματος *Εισαγωγή στη Συγκριτική Γραμματολογία* και των επιστημονικών δραστηριοτήτων του Εργαστηρίου Διακαλλιτεχνικών και Πολιτισμικών Σχέσεων (ΔΙΑ.ΠΟ.) του ΤΓΔΣ και είναι ανοιχτή στο κοινό.

Αφίσες: Ελένη Γιαννακοπούλου, Παύλος Σουλτανόπουλος, Φανή Τσακμάκη

Η **Martina Bross** σπούδασε Αγγλική και Γερμανική Φιλολογία και Ρητορική στο Πανεπιστήμιο του Tübingen και στο Bangor University της Ουαλίας. Δίδαξε επί σειρά ετών στο πανεπιστήμιο του Tübingen. Υπήρξε μέλος της συντακτικής ομάδας του περιοδικού *Connotations: A Journal for Critical Debate* από το 2008 μέχρι το 2016. Η μονογραφία της *Versions of Hamlet: Poetic Economy on Page and Stage* κυκλοφόρησε από τις ακαδημαϊκές εκδόσεις Brill το 2017. Από το 2013 έως το 2016 υπήρξε ερευνήτρια στο πρόγραμμα Ambiguity – Production and Perception στο Πανεπιστήμιο του Tübingen, και από το 2016 έως σήμερα εργάζεται στο Graduate Academy του Πανεπιστημίου του Tübingen, θεσμός που στηρίζει όλα τα στάδια της έρευνας στους κόλπους του Πανεπιστημίου.

